

**PROGRAM RADA ZA 2017.GODINU**

**Klanjec, 26.12.2016.**

**SADRŽAJ:**

1. OSNOVNI PODACI O UDRUZI
2. PROGRAM RADA

1. Služba traženja (Obnavljanje obiteljskih veza) -------------------------------------------3

2. Prva pomoć -----------------------------------------------------------------------------------4

3. Dobrovoljno davanje krvi ------------------------------------------------------------------5

4. Zdravstvene aktivnosti ----------------------------------------------------------------------6

5. Socijalno-humanitarni program ------------------------------------------------------------7

6. Rad s mladeži ---------------------------------------------------------------------------------8

7. Zajedničke akcije HCK ---------------------------------------------------------------------9

8. Programi: Pomoć u kući -------------------------------------------------------------------10

9. Marketing ------------------------------------------------------------------------------------11

10. Izvori financiranja --------------------------------------------------------------------------11

11. Zaključak -------------------------------------------------------------------------------------12

**I. OSNOVNI PODACI O UDRUZI**

**Naziv udruge**: Hrvatski Crveni križ – Gradsko društvo Crvenog križa Klanjec **Adresa**: Lijepe naše 22, 49 290 Klanjec

**Telefon/fax**: 049 550-149

**Mobitel**: 092 1584- 182

**E-mail**: gdck.klanjec@gmail.com

**MB**: 03087310

**OIB**: 86348202068

**Broj žiro-računa i naziv banke**: 2360000-1101334203 , Zagrebačka banka

**Osoba ovlaštena za zastupanje**: ravnatelj, Mario Harapin, bacc.ing.sec..

**Pravni status**: udruga

**Prema NKD-u**: ostale djelatnosti socijalne skrbi bez smještaja (85322)

Gradsko društvo Crvenog križa Klanjec ( u daljnjem tekstu: GDCK Klanjec) je humanitarna, dobrovoljna i neprofitna organizacija koja djeluje na području grada Klanjca i općina Tuhelj, Kumrovec, Zagorska Sela i Kraljevec na Sutli u svrhu promicanja humanitarnih ciljeva i provođenja akcija od opće koristi, vođena načelom solidarnosti te načelima međunarodnog humanitarnog prava i temeljnim načelima Međunarodnog pokreta Crvenog križa i Crvenog polumjeseca.

**II. PROGRAM RADA**

Sukladno Zakonu o Crvenom križu (NN 71/2010), Pravilniku o načinu i rokovima plaćanja

sredstava iz prihoda jedinica lokalne i područne samouprave za rad ustrojstvenih oblika

Hrvatskog Crvenog križa (NN 81/2011), Statutu GDCK Klanjec, odlukama Skupštine i

Odbora GDCK Klanjec, odlukama HCK, načelima Međunarodnog pokreta Crvenog križa i

Crvenog polumjeseca te potrebama lokalne zajednice i odobrenim financijskim sredstvima.

**1. SLUŽBA TRAŽENJA / OBNAVLJANJE OBITELJSKIH VEZA**

Služba traženja jedna je od najstarijih djelatnosti Hrvatskog Crvenog križa, koju je Republika Hrvatska po obvezama preuzetim ratifikacijom Ženevskih konvencija kao javnu ovlast povjerila Hrvatskom Crvenom križu. Služba traženja izvješćuje o žrtvama oružanih sukoba, provodi postupke traženja nestalih osoba te omogućava uspostavljanje što bržeg kontakta između razdvojenih članova obitelji u ratnim stanjima i u slučaju katastrofa i velikih nesreća.

**Ciljevi:**

* omogućiti građanima što brže rješavanje osobnih traženja
* pridonijeti senzibilizaciji javnosti za pitanje međunarodnog humanitarnog prava
* obnavljanje obiteljskih veza i uspostavljanje kontakta između razdvojenih članova obitelji
* formiranje gradskog interventnog tima kao odgovor na katastrofe

**Aktivnosti:**

* rad s tražiteljima
* prikupljanje, evidentiranje i obrada podataka o traženoj osobi i tražitelju
* suradnja s nadležnim institucijama i drugim organizacijama
* pismena evidencija, obrasci, protokoli
* edukacija o radu Službe traženja (za djelatnike, članove i volontere Crvenog križa)
* integrirana u djelovanje u katastrofama/nesrećama s kontinuiranom obukom tima
* vježbe evakuacije po školama (djelovanje interventnog tima)

**Korisnici :**

* članovi obitelji, rođaci, prijatelji
* pripadnici dijaspore van zemlje
* migranti, azilanti, raseljene osobe
* institucije
* škole

**Izvoditelj programa**: samostalno, članovi/volonteri Crvenog križa

**2.** **PRVA POMOĆ**

Prva pomoć predstavlja jednu od prvih aktivnosti Crvenog križa.

Prva pomoć je skup radnji i postupaka kojima se pomaže ozlijeđenoj ili iznenada oboljeloj osobi na mjestu događaja, prije dolaska hitne medicinske službe ili drugih kvalificiranih medicinskih djelatnika.

**Ciljevi:**

* izgraditi stav građana na području svoga djelovanja o važnosti prve pomoći
* poticati građane na edukaciju
* provesti edukaciju i obuhvatiti što veći broj ljudi, osobito djece i mladih, programima prve pomoći i osposobiti ih za pružanje prve pomoći u svim prilikama (svakodnevni neželjeni događaji, slučaj katastrofe)
* prevenirati nesreće ukazivanjem na rizike i rizična ponašanja

**Aktivnosti:**

* organizacija tečajeva prve pomoći (pozivanje na tečajeve, organizacija prostora,

 priprema sanitetskog i edukativnog materijala, vođenje evidencije polaznika

 tečajeva prve pomoći, izdavanje potvrda o odslušanom tečaju prve pomoći,

 kontakti s izvoditeljima , korisnicima i partnerima programa)

* tečaj za osposobljavanje kandidata za vozače (9 satni tečaj,

 **Zakonom regulirana** **obveza**)

* tečaj za osposobljavanje radnika za pružanje prve pomoći na radu (15-20 satni

 tečaj, **Zakonom regulirana obveza** za određeni broj radnika u radnoj

 organizaciji)

* obuka za djecu i mladež u okviru natjecanja mladih HCK (učenici osnovnih

 škola, 35 sati)

* tečajevi za obnovu znanja (14 sati)
* osnovni program osposobljavanja građana u pružanju prve pomoći (14 satni

 tečaj za građane i volontere Crvenog križa)

* promidžbene aktivnosti
* manifestacije:
1. **natjecanja ekipa prve pomoći mladih Crvenog križa** (ožujak –lipanj 2016.)o provjera znanja i vještina pružanja prve pomoći putem testova i radilišta koja

 zorno, s realističkim prikazom ozljeda simuliraju incidentne situacije o

 gradska, međužupanijska i nacionalna razina

1. **obilježavanje Svjetskog dana prve pomoći** (druga subota u rujnu) - podjelaedukativnog materijala, organiziranje jednokratnog treninga za posebne grupe građana, edukativne radionice u školama

**Korisnici:**

* polaznici dječjih vrtića
* učenici osnovnih škola
* polaznici autoškola
* djelatnici poduzeća
* građani

**Izvoditelji programa**:samostalno,licencirani predavači prve pomoći,prosvjetni djelatnici voditeljimladeži Crvenog križa u školama

**3.** **DOBROVOLJNO DAVANJE KRVI**

Hrvatski Crveni križ kao utemeljitelj dobrovoljnog davanja krvi u Republici Hrvatskoj: promiče dobrovoljno davanje krvi, organizira i provodi akcije dobrovoljnog davanja krvi, okuplja davatelje i vodi o njima evidenciju, utvrđuje mjerila za priznanja dobrovoljnim davateljima krvi i dodjeljuje im potvrde i priznanja. Krv kao lijek je nezamjenjiva, nije ju moguće proizvesti na umjetan način i jedini izvor toga lijeka je čovjek – darivatelj krvi. Društva Crvenog križa organiziraju akcije dobrovoljnog davanja krvi prema mjestima rada, mjestima stanovanja ili školovanja.

**Ciljevi:**

* osigurati potrebne doze krvi i krvnih pripravaka prema Planu za 2017. godinu
* osigurati i unaprijediti bazu podataka darivatelja krvi
* provesti 4 ujednačene i kvalitetne akcije darivanja krvi u 2017.( 03.03.,02.06.,01.09.,01.12.)
* ojačati darivatelje krvi i istaknuti njihovu važnu ulogu u zajednici
* educirati, animirati mlade darivatelje krvi
* upoznati poslovni sektor s važnošću dobrovoljnog darivanja krvi

**Aktivnosti:**

* koordiniranje izrade godišnjeg plana akcija DDK u suradnji s Hrvatskim zavodom za

 transfuzijsku medicinu

* nabava promidžbenog materijala za akcije, knjižica za dobrovoljne davatelje krvi
* pozivanje dobrovoljnih davatelja krvi na akcije putem dopisnica
* organizacija prostora za održavanje akcija
* organizacija i realizacija zahvalnog obroka i pića
* vođenje i razvijanje baze podataka dobrovoljnih davatelja krvi i broja davanja
* izdavanje potvrda za oslobađanje od plaćanja participacije u zdravstvu
* praćenje jubilarnih darivanja
* dodjela zahvalnica i priznanja Hrvatskog Crvenog križa
* promidžba dobrovoljnog davanja krvi (mediji, radionica za učenike 4. razreda srednje škole)
* obilježavanje važnih datuma:

 **Svjetski dan dobrovoljnih davatelja krvi** (14. lipnja)–medijskapromocija davalaštva krvi, Sportske igre darivatelja

 **Dan dobrovoljnih davatelja krvi u RH** (25. listopada)-prijem u županijiza darivatelje krvi, svečana podjela priznanja DDK

**Korisnici:**

* darivatelji krvi ( cca 100 osoba)
* građani (informacije o akcijama, pozivi i rezultati)
* poslovni sektor
* oboljeli koji trebaju terapiju krvlju/ili krvnim pripravcima

**Izvoditelji programa**: samostalno , HZTM, volonteri

1. **ZDRAVSTVENE AKTIVNOSTI (ZAŠTITA ZDRAVLJA I PROMICANJE**

**ZDRAVIH NAČINA ŽIVLJENJA)**

Zdravstvene su aktivnosti prema članku 10. stavak 2. Zakonu o Hrvatskom Crvenom križu (NN 71/2010) definirane kao zdravstveni odgoj, prosvjećivanje i informiranje svojih članova i drugih građana , a posebno djece i mladeži. Potiču i osposobljavaju za zdravstvenu samozaštitu , kao i pružanje pomoći građanima, sudjeluju u promociji zdravog načina života te prevenciji bolesti ovisnosti, rehabilitaciji i resocijalizaciji ovisnika.

**Ciljevi:**

* unaprijediti znanje građana , djece i mladeži o zdravlju i zdravim načinima življenja,

 imajući u vidu prioritetne potrebe zajednice

* educirati o rizičnim čimbenicima pojedinih oboljenja
* promovirati zdrave načine življenja

**Aktivnosti:**

 **Prevencija i suzbijanje tuberkuloze**

Obilježavanje **Tjedna borbe protiv tuberkuloze (14.-21.rujna)** čime se sve građane, oboljele osobe i članove njihovih obitelji nastoji upozoriti na rano otkrivanje i pravilno liječenje tuberkuloze na način:

* + organiziranjem predavanja o tuberkulozi za 7. i 8. razrede osnovnih škola te podjela edukativnog materijala
	+ kupnjom prehrambenih paketa za oboljele
	+ informiranje putem medija (web, radio , tisak)

**Prevencija ovisnosti i smanjenje zdravstvenih posljedica ovisničkog ponašanja**

Ovisnosti u našem društvu postaju sve veći problem, a upravo su mladi najugroženija

 skupina.

**Aktivnosti** na području prevencije ovisnosti provode se kontinuirano cijele godine a

intenzivnije tijekom **Mjeseca borbe protiv ovisnosti (15. studeni** **–** **15. prosinca)** i

obuhvaćaju:

* + informiranje putem medija, podjela edukativnog i promidžbenog materijala (plakat, leci)
	+ radionica za 7. i 8. r. osnovne škole na temu: alkohol i alkoholizam, droga i narkomanija
	+ predavanja za roditelje na zajedničkom roditeljskom sastanku

 **Akcije mjerenja tlaka i šećera u krvi** povodom prigodnih datuma(dan grada/općine,

 Tjedan Hrvatskog Crvenog križa) u Gradu Klanjcu i općinama Tuhelj, Kumrovec, Zagorska

 Sela i Kraljevec na Sutli

**Korisnici:**

* građani
* obrazovne institucije - djeca i mladež
* udruge
* osobe oboljele od tuberkuloze

**Izvoditelji programa**:samostalno, ravnatelj, stručni suradnik na programu prevencije ovisnosti

**5.** **SOCIJALNO-HUMANIITARNI PROGRAM**

**Program prikupljanja i pružanja humanitarne pomoći**

Temeljem Zakona o humanitarnoj pomoći (NN 128/10), Statuta GDCK Klanjec i Programa rada GDCK Klanjec na području prikupljanja i pružanja humanitarne pomoći odobrenog od strane državne uprave, GDCK Klanjec kontinuirano prikuplja i pruža humanitarnu pomoć.

**Ciljevi:**

* unaprijediti izvaninstitucionalni oblik skrbi za osobe u potrebi, kroz materijalnu pomoć

 najugroženijim kategorijama građana, uz maksimalno uključivanje volontera

* pružiti humanitarnu pomoć te ublažiti patnju socijalno ugroženih osoba
* unaprijediti suradnju među različitim partnerima koji se bave socijalno ugroženim

 osobama

* povećanjem prikupljenih materijalnih i financijskih sredstava osigurati kontinuiranu

 podjelu pomoći socijalno-osjetljivim skupinama sukladno sve većim potrebama

**Aktivnosti:**

* prikupljanje sredstava za kupnju prehrambeno-higijenskih paketa uoči blagdana za Uskrs

 i Božić te podjela istih socijalno ugroženim

* rad s partnerima (CZSS Klanjec, zdravstvene ustanove, JLS) u cilju identifikacije

 najugroženijih građana, usklađivanja mogućnosti i potreba

* rad s volonterima u cilju pružanja dobrosusjedske pomoći
* rad s donatorima: identifikacija i evidencija potencijalnih i stvarnih donatora, kontakti s

 donatorima

* pokretanje, organiziranje i provođenje sabirnih i drugih akcija solidarnosti i pomaganja

 korisnicima:

* **akcija „Solidarnost na djelu“ ( četvrtak u tjednu 8.-15. listopada)**
* **„Tjedan solidarnosti HCK“ (8.-15. prosinca)**
* **kasice HCK**

**Korisnici:**

* socijalno-osjetljive osobe
* korisnici pomoći za uzdržavanje CZSS Klanjec
* obitelji s više djece
* korisnici Programa

**6.** **RAD S MLADEŽI**

Hrvatski Crveni križ započeo je s radom na tlu Hrvatske 1878. godine, a pomladak Crvenog križa osnovan je 1922. godine najprije u Zagrebu, zatim u Splitu, Dubrovniku i Osijeku. Od osnutka 1922. godine pa do danas mladež Hrvatskog Crvenog križa neprekidno djeluje. Privremeno je rad mladeži bio prekinut tijekom Drugog svjetskog rata i tijekom

Domovinskog rata.

**Ciljevi:**

* razvijanje osjećaja humanosti, tolerancije, solidarnosti, suosjećanja i razumijevanja

 među mladima

* smanjiti rizična ponašanja mladih te unaprijediti pozitivan i zdrav razvoj djece i

 mladih u okruženju lokalne zajednice

* uključiti veći broj djece i mladeži u edukacije u školama
* unaprijediti motivaciju i ojačati mlade za djelotvoran i odgovoran život u zajednici

 kroz organizirano i vođeno volontiranje

**Aktivnosti:**

* edukacija učenika 7. i 8. razreda OŠ na temu prevencije ovisnosti (radionica, 1-

 2 sata): Alkohol i alkoholizam, Droge i narkomanija (Mjesec borbe protiv

 ovisnosti 15.11.-15.12.)

* edukacija mladih o Međunarodnom pokretu Crvenog križa i Crvenog

 polumjeseca te znanja i vještina u pružanju prve pomoći (6.-8. razredi) u sklopu

 priprema za natjecanja mladih Crvenog križa

* prikupljanje članarina (6 kn /godišnje) pri školama koju škole koriste za

 pripremu ekipa prve pomoći ili pružanje humanitarne pomoći potrebitim

 učenicima

* organizacija i realizacija gradskog natjecanja mladeži Crvenog križa
* sudjelovanje na međužupanijskom natjecanju mladeži Crvenog križa ovisno o

 osvojenim rezultatima (samo prva mjesta na gradskom natjecanju) sudjelovanje

 na nacionalnom natjecanju mladeži Crvenog križa

* suradnja s dječjim vrtićima, osnovnim školama
* razvijanje prijateljstva
* sudjelovanje u zajedničkim akcijama Crvenog križa

**Korisnici:**

o djeca i mladež (4.-18. godina)

o prosvjetni djelatnici (voditelji mladeži Crvenog križa) o roditelji

o mediji

**Izvoditelji programa**:samostalno, prosvjetni djelatnici voditelji ekipa mladeži ili povjereniciCrvenog križa u Osnovnim školama, članovi/volonteri Crvenog križa, stručni suradnik na programu prevencije ovisnosti

**7.** **ZAJEDNIČKE AKCIJE HCK**

GDCK Klanjec organizira i provodi zajedničke akcije HCK na području svog djelovanja:

* Svjetski dan Crvenog križa i Crvenog polumjeseca - 8. svibnja
* Tjedan Crvenog križa - od 8. do 15. svibnja
* 19. natjecanje mladih Hrvatskog Crvenog križa
* školska gradska ,međužupanijska i Državno natjecanje
* Nacionalno natjecanje ekipa prve pomoći Hrvatskog Crvenog križa
* Svjetski dan prve pomoći – 13. rujna (druga subota u rujnu)
* Tjedan borbe protiv tuberkuloze (14. do 21. rujna )
* 44. akcija «Solidarnost na djelu» - 13. listopada (četvrtak u tjednu od 8.

 do 15. listopada)

* Dan dobrovoljnih davatelja krvi ( 25. listopada )
* Tjedan solidarnosti (8. do 15. prosinca)
* Mjesec borbe protiv alkoholizma, nikotinizma, i ovisnosti o drogama (15.

 11. do 15. 12.)

Uključivanje u aktivnosti i obilježavanje prigodnih datuma drugih organizacija s ciljevima sličnim zadaćama Hrvatskog Crvenog križa (Svjetski dan zdravlja – 7. travnja, Dan planeta Zemlja – 22. travnja, Svjetski dan DDK - 14.06., Svjetski dan humanosti-19. kolovoza, Međunarodni dan nestalih osoba – 30. kolovoza, Međunarodni dan starijih osoba - 1. 10. , Dan borbe protiv AIDS-a – 1. prosinca, Međunarodni dan volontera - 5. 12.)

Ostale akcije koje zbog izvanrednih potreba utvrdi Glavni odbor Hrvatskog Crvenog križa

**Izvoditelji programa**:samostalno, prosvjetni djelatnici voditelji ekipa mladeži ili povjereniciCrvenog križa u Osnovnim školama, članovi/volonteri Crvenog križa, stručni suradnik na programu prevencije ovisnosti

**8.** **PROGRAMI:**

**Program „DNEVNI BORAVAK 60+ “**

Program Dnevni boravak 60 + starijim osobama je izvaninstitucionalni oblik pomoći namijenjen starijim osobama koje se nalaze u socijalno-zaštitnoj potrebi, koje samostalno ne mogu udovoljavati osnovnim životnim potrebama.

Dnevni boravak 60+ radio bi pet dana u tjednu, od ponedjeljka do petka, u vremenu od 07.00 do 15.00 sati. Na taj bi se način dalo dovoljno vremena za animaciju starijih građana, umirovljenika i ostale da steknu naviku dolaženja u Dnevni boravak.

U Dnevnom boravku bila bi 1 gerontodomaćica animatorica koja bi radila sa starijim ljudima u grupama ili individualno ovisno o mogućnostima pojedinog korisnika, te medicinska sestra(volonter/patronaža) koja bi provodila mjerenje krvnog tlaka i šećera u krvi, organizirala medicinska predavanja, formirala grupe po vrstama bolesti, organizirala savjetodavnu pomoć, koordinirala sa njihovim liječnicima, surađivala sa patronažom i obitelji.

Dnevni boravak bi bio smješten u prostorima GDCK Klanjec, na prvom katu zgrade Lijepe naše 22 u Klanjcu,. Sastoji se od jedne veće prostorije za odvijanje raznih aktivnosti, male čajne kuhinje, te sanitarnog čvora. Prostor je potrebno još dodatno opremiti sa nekoliko stolova, stolica, TV, DVD, HiFi te medicinskom opremom i društvenim igrama i materijalom za provođenje animacija.

Prijaviti ćemo taj program na natječaj Ministarstva socijalne politike i mladih.

**Korisnici:**

* osobe starije od 60 godina
* osobe koje su suglasne sa ovom vrstom pomoći

**Izvoditelji programa**:jedna profesionalno zaposlenagerontodomaćica, medicinska

 sestra(patronaža/volonter)

**Program „KLUB LIJEČENIH ALKOHOLIČARA“**

**Korisnici:**

* osobe koje su suglasne sa ovom vrstom pomoći

**Izvoditelji programa**:samostalno, volonteri

**9.** **MARKETING**

Sukladno Statutu rad GDCK Klanjec i njegovih tijela je javan.

Suradnja s lokalnim medijima od iznimne je važnosti jer se odnosima s javnošću promiču djelatnosti i postignuća GDCK Klanjec, populariziraju temeljna načela Međunarodnog pokreta Crvenog križa i Crvenog polumjeseca, a građani potiču na humanitarni rad i pomoć ljudima u potrebi.

**Cilj:**

* održavanje web stranice GDCK Klanjec
* razvijati dobru suradnju s lokalnim medijima

**Aktivnosti:**

* pozivi medijima na sudjelovanje u akcijama
* izrada priopćenja za javnost, apela za pomoć
* pisanje i objava vijesti za web, novine, radio

**Izvoditelji programa :** samostalno, mediji

**10. IZVORI FINANCIRANJA**

Sukladno članku 27. i članku 30. **Zakona o Hrvatskom Crvenom križu, Statutu** i

**Pravilniku o načinu i rokovima plaćanja sredstava iz prihoda jedinica lokalne i područne (regionalne) samouprave za rad ustrojstvenih oblika Hrvatskog Crvenog križa** (NN 81/2011):

* iz proračuna jedinica lokalne i područne (regionalne) samouprave za :

javne ovlasti i redovne djelatnosti izdvaja se **0,5 % sredstava prihoda** svih jedinica lokalne i područne samouprave

rad i djelovanje Službe traženja na razini jedinice lokalne i područne samouprave izdvaja se **0,2 % sredstava prihoda** jedinica lokalne i područne samouprave

* od djelatnosti i ugovorenih programa
* od posebnih akcija i aktivnosti poduzetih s ciljem prikupljanja novčanih i

 materijalnih sredstava

* od prihoda od imovine i prava
* od priloga građana,pravnih osoba i drugih
* od prihoda koje ostvari na temelju zakona i drugih propisa

**11. ZAKLJUČAK**

Programom rada Gradskog društva Crvenog križa Klanjec za 2017. obuhvaćene su redovne djelatnosti Crvenog križa, s intencijom da se one svake godine obogate dodatnim sadržajima, aktivnostima, brojem sudionika kako članova, volontera, stručnih suradnika, djelatnika profesionalaca tako i sveukupnog građanstva s ciljem prepoznatljivosti Crvenog križa u društvu, njegove važnosti za zajednicu, ali i važnog partnera jedinica lokalne samouprave na području društveno-socijalnih djelatnosti, što će doprinijeti i rješavanju problema zakonom propisanog financiranja iz proračuna jedinica lokalne samouprave.

**Ravnatelj GDCK Klanjec**

 **Mario Harapin, bacc.ing.sec.**